
Fülöpháza Község Önkormányzat

Képviselő-testületének

2023. június 29. napján
megtartott ülésén felvett
8. számú
J E G Y Z Ő K Ö N Y V E
48-54/2023. (VI.29.) képviselő-testületi határozatok
10/2023.(VI.29.) önkormányzati rendelet
 11/2023.(VI.30.) önkormányzati rendelet

Fülöpháza,2023. június 29.
Fülöpháza Község Önkormányzat Képviselő-testülete

J E G Y Z Ő K Ö N Y V

Készült: Fülöpháza Község Önkormányzat Képviselő-testületének 2023. június 29. napján 15:00 órakor megtartott testületi ülésén.
Jelen vannak: 
Nagyné Balogh Csilla polgármester

Juhász István alpolgármester 


Balogh József János képviselő 

Molnár Imre képviselő
Igazoltan távol van: 
Dr. Pogány Károly László képviselő
Tanácskozási joggal meghívott:
Verosztáné Csorba Mónika aljegyző

 Halcsikné Szabó Ágnes pénzügyi irodavezető
Jegyzőkönyvvezető:
Marton Adrienn 
Nagyné Balogh Csilla polgármester köszöntötte az ülésen megjelenteket és a Képviselő-testület ülését 15:00 órakor megnyitotta. Megállapította, hogy az ülés az SZMSZ-ben foglalt szabályoknak megfelelően került összehívásra és határozatképes, mivel az öt fő képviselő közül 4 fő jelen van. Dr. Pogány Károly László képviselő úr előzetesen jelezte távolmaradását. Az előzetesen egyeztetett meghívó alapján a napirendet szavazásra bocsátotta.
Az ülés napirendje:
Napirend: 

1.) Fülöpháza Község Önkormányzata 2023. évi költségvetésének I. féléves módosítása 

Előadó: Nagyné Balogh Csilla polgármester

2.) A közterületnevek megállapításáról szóló 4/2017.(II.24.) számú önkormányzati rendelet módosítása

     Előadó: Nagyné Balogh Csilla polgármester

3.) Társulási anyagok:

a) Kerekegyháza és Térsége Feladatellátó Társulás 2023. évi költségvetésének I. féléves módosítása

Előadó: Nagyné Balogh Csilla polgármester

b)  Humán Szolgáltató Központ Szervezeti és Működési Szabályzatának módosítása

Előadó: Nagyné Balogh Csilla polgármester

4.) Helyi Esélyegyenlőségi Program elfogadása

Előadó: Nagyné Balogh Csilla polgármester

5.) Beszámoló a Bács-Kiskun Megyei Katona József Könyvtár könyvtárellátási szolgáltató rendszerben Fülöpháza településen 2022-ben végzett munkájáról

Előadó: Nagyné Balogh Csilla polgármester

6.) A Duna-Tisza közi Hulladékgazdálkodási és Környezetvédelmi Önkormányzati Társulás létrehozásáról szóló Társulás Megállapodás IV. számú módosítása
Előadó: Nagyné Balogh Csilla polgármester

7.) Védőnői szolgálat átadása az állam részére
                         Előadó: Nagyné Balogh Csilla polgármester

8.) Egyebek
Felelős: Vincze Miklós jegyző
      Határidő: azonnal   
Nagyné Balogh Csilla polgármester: Aki elfogadja a napirendet, kérem, szavazzon.
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


48/2023. (VI.29.) Kt. NORMATÍV hat 

2023. június 29-én megtartott képviselő-testületi ülés napirendje
Normatív Határozat
Fülöpháza Község Önkormányzat Képviselő-testülete 2023. június 29.-i ülésén az alábbi napirendet fogadja el:

          Napirend: 

1.) Fülöpháza Község Önkormányzata 2023. évi költségvetésének I. féléves módosítása 

Előadó: Nagyné Balogh Csilla polgármester

2.) A közterületnevek megállapításáról szóló 4/2017.(II.24.) számú önkormányzati rendelet módosítása

     Előadó: Nagyné Balogh Csilla polgármester

3.) Társulási anyagok:

a) Kerekegyháza és Térsége Feladatellátó Társulás 2023. évi költségvetésének I. féléves módosítása

                 Előadó: Nagyné Balogh Csilla polgármester

b)  Humán Szolgáltató Központ Szervezeti és Működési Szabályzatának módosítása

Előadó: Nagyné Balogh Csilla polgármester

4.) Helyi Esélyegyenlőségi Program elfogadása

Előadó: Nagyné Balogh Csilla polgármester

5.) Beszámoló a Bács-Kiskun Megyei Katona József Könyvtár könyvtárellátási szolgáltató rendszerben Fülöpháza településen 2022-ben végzett munkájáról

Előadó: Nagyné Balogh Csilla polgármester

6.) A Duna-Tisza közi Hulladékgazdálkodási és Környezetvédelmi Önkormányzati Társulás létrehozásáról szóló Társulás Megállapodás IV. számú módosítása
Előadó: Nagyné Balogh Csilla polgármester

7.) Védőnői szolgálat átadása az állam részére
                         Előadó: Nagyné Balogh Csilla polgármester

8.) Egyebek
Felelős: Vincze Miklós jegyző
      Határidő: azonnal   

1. napirendi pont tárgyalása:

Fülöpháza Község Önkormányzata 2023. évi költségvetésének I. féléves módosítása 

Nagyné Balogh Csilla polgármester: Önkormányzatunknak csökkent a társulási és hivatali feladatokhoz történő hozzájárulási kötelezettsége összesen 3 848 259 Ft-tal. A bizottság tárgyalta? 
Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a rendelet-tervezetet, kérem, szavazzon!

A Képviselő-testület egyhangúlag, 4 igen szavazattal, ellenszavazat és tartózkodás nélkül a jegyzőkönyv 1/1 számú melléklete szerinti Fülöpháza Község Önkormányzatának 2023. évi költségvetéséről szóló 3/2023. (III. 13.) önkormányzati rendelet módosításáról szóló 10/2023. (VI.29.) számú önkormányzati rendeletét alkotta.
2. napirendi pont tárgyalása:

A közterületnevek megállapításáról szóló 4/2017.(II.24.) számú önkormányzati rendelet módosítása

Nagyné Balogh Csilla polgármester: A Bács-Kiskun Vármegyei Kormányhivatal által kiadott átfogó szakmai segítségnyújtásban foglaltak alapján a jogszerkesztési előírásokból fakadó pontosítást kell a rendeletünkben végrehajtani, miszerint önkormányzati rendelet – a jogszabályszerkesztési hierarchiából fakadóan – magasabb rendű jogszabállyal nem lehet ellentétes, az abban foglaltakat már nem kell szabályozni. 

A bizottság tárgyalta? 

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a rendelet-tervezetet, kérem, szavazzon!

A Képviselő-testület egyhangúlag, 4 igen szavazattal, ellenszavazat és tartózkodás nélkül a jegyzőkönyv 2/1 számú melléklete szerinti Fülöpháza Község Önkormányzata Képviselő-testületének a közterületnevek megállapításáról szóló 4/2017. (II. 24.) önkormányzati rendelet módosításáról szóló 10/2023. (VI.30.) számú önkormányzati rendeletét alkotta.
3. napirendi pont tárgyalása:
Társulási anyagok:

a.) Kerekegyháza és Térsége Feladatellátó Társulás 2023. évi költségvetésének I. féléves módosítása

Nagyné Balogh Csilla polgármester: A bizottság tárgyalta? 

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet kérem, szavazzon!
49/2023. (VI. 29.) sz. Kt. határozat

Kerekegyháza és Térsége Feladatellátó Társulás 2023. évi költségvetésének I. féléves módosítása

Határozat
Fülöpháza Község Önkormányzat Képviselő-testülete megtárgyalta és elfogadja - az előterjesztés mellékletét képező - Kerekegyháza és Térsége Feladatellátó Társulási Tanácsa 2023. évi költségvetésének módosításáról szóló előterjesztésében foglaltakat.

Felelős: Nagyné Balogh Csilla polgármester

Határidő: azonnal

b.) Humán Szolgáltató Központ Szervezeti és Működési Szabályzatának módosítása
Nagyné Balogh Csilla polgármester: A Humán Szolgáltató Központ Szervezeti és Működési Szabályzatában jogszabályi pontosítások lettek átvezetve. A bizottság tárgyalta?
Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet kérem, szavazzon!

50/2023. (VI. 29.) sz. Kt. határozat

Humán Szolgáltató Központ Szervezeti és Működési Szabályzatának módosítása
Határozat
Fülöpháza Község Önkormányzat Képviselő-testülete megtárgyalta és elfogadja a Humán Szolgáltató Központ Szervezeti és Működési Szabályzatának módosításáról szóló előterjesztésében foglaltakat.
Felelős: Nagyné Balogh Csilla polgármester

Határidő: azonnal

4. napirendi pont:

Helyi Esélyegyenlőségi Program elfogadása
Nagyné Balogh Csilla polgármester: A helyi esélyegyenlőségi programban helyzetelemzést kell készíteni a hátrányos helyzetű társadalmi csoportok – különös tekintettel a nők, a mélyszegénységben élők, romák, a fogyatékkal élő személyek, valamint a gyermekek és idősek csoportjára – oktatási, lakhatási, foglalkoztatási, egészségügyi és szociális helyzetéről. Az intézkedési tervben meg kell határozni a helyzetelemzés során feltárt problémák komplex kezelése érdekében szükséges intézkedéseket. A bizottság tárgyalta? 
Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


51/2023. (VI.29.) sz. Kth:

Helyi Esélyegyenlőségi Program elfogadása 2023-2028

Határozat 

1./ Fülöpháza Község Önkormányzata Képviselő-testülete elfogadja - az előterjesztés melléklete szerinti tartalommal – Fülöpháza Község 2023-2028 közötti időszakra vonatkozó Helyi Esélyegyenlőségi Programját.

2./ Képviselő-testület felhatalmazza a polgármestert, hogy az 1./ pontban foglalt döntés nyilvánosságra hozatala érdekében szükséges intézkedést tegye meg a Társadalmi Esélyteremtési Főigazgatóság esélyegyenlőségi mentorának közreműködésével.

3./ Képviselő-testület felkéri a polgármestert, hogy a döntésről írásban értesítse a Helyi Esélyegyenlőségi Program intézkedéseinek végrehajtásában résztvevő partnereket.
Felelős: Nagyné Balogh Csilla polgármester

Határidő: azonnal

Határozatról értesül:

1) Jegyző

2) Társadalmi Esélyteremtési Főigazgatóság

5. napirendi pont:
Beszámoló a Bács-Kiskun Megyei Katona József Könyvtár könyvtárellátási szolgáltató rendszerben Fülöpháza településen 2022-ben végzett munkájáról

Nagyné Balogh Csilla polgármester: Önálló könyvtárral nem rendelkezünk, Kecskeméthez vagyunk csatolva. Minden évben megküldik az előző évi feladatellátásról szóló beszámolójukat. A bizottság tárgyalta? 

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a beszámolót, kérem szavazzon!
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


52/2023. (VI.30.) sz. Kt.

Beszámoló a Bács-Kiskun Megyei Katona József Könyvtár könyvtárellátási szolgáltató rendszerben Fülöpháza településen 2022-ben végzett munkájáról

Határozat

Fülöpháza Község Önkormányzatának Képviselő-testülete a Bács-Kiskun Megyei Katona József Könyvtár könyvtárellátási szolgáltató rendszerben Fülöpháza településen 2022-ben végzett munkájáról szóló beszámolóját elfogadja.
Felelős: Nagyné Balogh Csilla polgármester
Határidő: azonnal
6. napirendi pont:
A Duna-Tisza közi Hulladékgazdálkodási és Környezetvédelmi Önkormányzati Társulás létrehozásáról szóló Társulás Megállapodás IV. számú módosítása
Nagyné Balogh Csilla polgármester: 2023. július 1-i hatállyal megszűnik az önkormányzatok hulladékgazdálkodási feladatköre. A jogszabálymódosítás alapján a társulás hulladékgazdálkodási közszolgáltatás megszervezésével kapcsolatos feladatai is megszűnnek.

Ennek okán a társulás Társulási Megállapodásban rögzített feladatköreit módosítani szükséges. A bizottság tárgyalta? 
Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem szavazzon!
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


53/2023. (VI. 29.) sz. Kt:

A Duna-Tisza közi Hulladékgazdálkodási és Környezetvédelmi Önkormányzati Társulás létrehozásáról szóló Társulási Megállapodás IV. számú módosítása

Határozat

Fülöpháza Község Önkormányzatának Képviselő-testülete a Duna-Tisza közi Hulladékgazdálkodási és Környezetvédelmi Önkormányzati Társulás Társulási Megállapodásának IV. számú módosítását - a határozat mellékletét képező – tartalommal elfogadja.

Egyben felhatalmazza a polgármestert annak aláírására.

Felelős: Nagyné Balogh Csilla polgármester
Határidő: 2023. június 30.

7. napirendi pont:
Védőnői szolgálat átadása az állam részére
Nagyné Balogh Csilla polgármester: A törvényi változások okán a védőnői feladatellátás biztosítása 2023. július 1-től a kórházhoz fog tartozni. A védőnő továbbra is itt fogja ellátni a feladatát, az eddiginél kevesebb óraszámban. A létszámra való tekintettel csökkentik a heti munkaórák számát, várhatóan 12 órára. A kórház ingyenes ingatlan.használati megállapodás-tervezetet küldött meg, mellyel kapcsolatban mi módosítási javaslatokkal éltünk. Továbbítottuk ezeket a kórház felé, várjuk a válaszukat. 
A bizottság tárgyalta a beszámolót? 

Balogh József János képviselő: A bizottság tárgyalta, elfogadásra javasolja. 

Kérdés, észrevétel van-e?
Kérdés, észrevétel nem hangzott el. 

Nagyné Balogh Csilla polgármester: Aki elfogadja a beszámolót, kérem szavazzon!
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:


54/2023. (VI. 29.) sz. Kt:

Ingyenes használati jog biztosítása Bács-Kiskun Vármegyei Oktatókórház részére a védőnői feladatellátást szolgáló ingatlanon

Határozat

1./ Fülöpháza Község Önkormányzatának Képviselő-testülete a 2022. évi LXXIII. törvénnyel módosított, az egészségügyi alapellátásról szóló 2015. évi CXXIII. törvény 23. §-ában szabályozottak teljesítése – 2023. július 1. napjától a védőnői feladatellátás állami átvétele – a Bács-Kiskun Vármegyei Oktatókórház részére, az Önkormányzat kizárólagos tulajdonában álló 6042 Fülöpháza, Radnóti utca 2. sz. (Fülöpháza belterület 164 hrsz.) alatt felvett, kivett, orvosi rendelő művelési ágú ingatlanon, mint a védőnői feladatellátást szolgáló ingatlanon az alábbi szerződéses felételekkel biztosítja az ingyenes használati jogot:

· az ingatlan több helyiségből áll, melyek közül a következő helyiségeket magába foglaló ingatlanrészt adja kizárólagos használatba, önálló bejárattal, összesen 49,83 m2 alapterületen: tanácsadó szoba 18,6 m2; tanácsadó váró szoba 15,21 m2; öltöző 6,07 m2; öltöző WC 2,1 m2; WC előtér, és WC 3,14 m2; és előtér 4,71 m2, amely ingatlanrészt térítésmentesen adja át.  

· Az ingatlanban található 1 háziorvosi szolgálat háziorvosi rendelője, szintén önálló bejárattal, összesen 156,69 m2 alapterülettel, az Önkormányzat kizárólagos használatában marad.  

· Az ingatlanban a közműszolgáltatókként által 1-1 db fő fogyasztásmérő található, almérőkkel nem rendelkezik az ingatlan. Az ingatlannal kapcsolatban felmerülő rezsi-, és egyéb üzemeltetési költségeket (felmerülő vízdíj, áramdíj, gázdíj, hulladék- és veszélyes hulladék díj, tisztító- és takarítószerek díja) négyzetméterarányosan érvényesíti az Önkormányzat az egészségügyi szolgáltatókkal (háziorvosi szolgálat, védőnő) szemben. A négyzetméterarányos költségmegosztási elv szerint a védőnői költséghányad 24,13 %-os mértékű.

· az ingatlan egészét érintő karbantartások díja esetenként kerül továbbszámlázásra a költségfelosztási elvben foglaltaknak megfelelően költségkimutatás alapján.

· a csak az átadásra kerülő ingatlanrészt érintő karbantartási költségek esetenként kerül továbbszámlázásra, költségkimutatás alapján.

· ingatlanhasználati szerződés határozatlan idejű, 2023. július 1. napjától lép hatályba.  

· az ingyenes használatba adásra kerülő vagyont, a Vármegyei Oktatókórház rendeltetésszerűen, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal mások jogainak és törvényes érdekeinek sérelme nélkül használhatja, a kárviselési szabályok betartása mellett.

2./ A Képviselő-testület felhatalmazza a polgármestert, hogy a fenti szerződéses feltételek keretei között a Vármegyei Oktatókórházzal való tárgyalásra az ingyenes használati jogra vonatkozó szerződéssel kapcsolatban. A tárgyalások eredményeként megfogalmazott szerződés-tervezetet terjessze a Testület elé, annak jóváhagyása érdekében.

Felelős: Nagyné Balogh Csilla polgármester
Határidő: 2023. július 1.
Mivel az ülésnek több napirendje, kérdése és hozzászólása nem volt, a polgármester megköszönte a jelenlétet és az ülést 16:00 órakor bezárta.
Kmf.
       Nagyné Balogh Csilla




Verosztáné Csorba Mónika

